बल्लेबाजी में रोहित के अलावा शिखर धवन, लोकेश राहुल को अहम रोल निभाना होगा. धवन का कप्तान के साथ सलामी बल्लेबाज के तौर पर आना तय माना जा रहा है. तीसरे नंबर पर कोहली की अनुपस्थिति में राहुल को मौका मिल सकता है. मध्यक्रम में श्रेयस अय्यर, मनीष, पांडे, दिनेश कार्तिक, ऋषभ पंत के विकल्प रोहित के पास हैं. गेंदबाजी में भुवनेश्वर कुमार और जसप्रीत बुमराह पर काफी कुछ निर्भर करेगा. दोनों शुरुआती ओवरों में आएंगे. इन दोनों की कोशिश विंडीज के खतरनाक बल्लेबाजों को बड़े शॉट खेलने से रोकने तथा उन्हें आउट करने की होगी. रोहित किस संयोजन के साथ जाते हैं यह मैच के दिन की पता चलेगा. क्रुणाल पंड्या के रूप में उनके पास एक हरफनमौला खिलाड़ी का अच्छा विकल्प है. वहीं स्पिन में रोहित के पास वॉशिंगटन सुंदर, शाहबाज नदीम, कुलदीप यादव, युजवेंद्र चहल के विकल्प हैं. क्रुणाल भी बाएं हाथ के स्पिनर हैं. ऐसे में देखना होगा कि रोहित किन्हें मौका देते हैं.